Laktátová acidóza
Dobrý deň, lekarka mi predpísala Metformin Viatris 1000 mg (Mylan)v pribalovom letáku som sa dočítala , že liek môže spôsobiť laktátovu acidózu a teraz mám strach ich užívať,po akej dobe užívania sa môže objaviť laktátová acidóza, už po prvom dni,alebo sa môže LA objaviť aj po mesiaci uzivania?dakuj
Dobrý deň.
Ďakujeme za Vašu otázku.
Metformin Viatris môže spôsobiť laktátovú acidózu, ktorá je však veľmi zriedkavý stav, pričom jeho výskyt je vykoso individuálny. Riziko jej výskytu je vyššie najmä pri poruche funkcie obličiek, ale taktiež pri nekontrolovanej cukrovke, závažných infekciách, dlhotrvajúcom hladovaní alebo požívaní alkoholu, pri dehydratácii, pri problémoch s pečeňou a akýchkoľvek stavoch, pri ktorých má niektorá časť tela znížený prísun kyslíka. Ak sa na Vás vzťahuje niektoré z vyššie uvedeného, je potrebné kontaktovať lekára čo najskôr. V opačnom prípade odporúčam dodržiavať lekárom nastavenú terapiu, pretože neliečená cukrovka môže spôsobiť závažné a nezvratné poškodenie organizmu.
Prajem pekný zvyšok dňa.
S pozdravom
Mgr. Barbora Bičanovská